הספר ״אפקטיבית״ - עדכונים, עדכונים!!!
פסח, חג האביב וההתחדשות זה זמן מצויין לעדכן אתכם קצת מה קורה מאחורי הקלעים.
אני יודעת שעבר קצת זמן מאז פרויקט המימון ומעתה אתחיל להוציא עדכונים יותר תכופים לגבי מצב הספר,
מתי הוא יוצא, איזה שלבים אנחנו עוברים עכשיו בדרך וכל האירועים הצפויים (:
חשוב לי שתהיו איתי בעניינים.
אז נכון לעכשיו הספר נמצא בשלבי עריכה מתקדמים.
אחרי הקמפיין היו לי לא מעט תובנות שהיה לי חשוב לכתוב ולהכניס לספר,
ועכשיו עם העריכה אני רואה שיש לא מעט ליטושים ודיוקים שחשוב לעשות,
וזו בדיוק העבודה הנדרשת בעריכה כדי להוציא ספר מעולה.
אני יודעת כמה הספר הזה יכול לתרום ולהשפיע,
ולכן חשוב לי שיהיה מדויק, פרקטי, קל לשימוש ומעורר השראה ככל שאוכל.
מיד לאחר שנסיים עם העריכה, אקליט כבר את הספר ואוכל לשלוח את גרסת האודיו לכל מי שהזמינה.
במקביל נתחיל עם עימוד ועיצוב הספר שגם פה אני מכינה כמה הפתעות ועיצובים מיוחדים, שלא כמו כל ספר.
בין אם זה פוסטרים פנימיים, הדגשות מיוחדות בספר, צבעוניות כמו שאני אוהבת ומאמינה בו ועוד.
גם פה כבר עשינו עבודת הכנה ויש התרגשות גדולה שלי ושל ענבל גיבור, מעצבת הבית, לעבוד על הדברים.
התכנון המקורי היה להדפיס את הספרים ביוני, אך ככל הנראה זה יידחה מעט כי באמת חשוב לי להוציא את המוצר הטוב ביותר. כמובן, כמו שאמרתי, מעתה אעדכן בכל שלב והצצות מאחורי הקלעים, כדי שתוכלו להיות יותר בעניינים.
בלי לחשוף יותר מדי, יש כבר רעיונות מגניבים לחודש ההשקה של הספר - אז יש למה לצפות!!
כמו שזה נראה עכשיו, אחכה לחגיגות רשמיות לספטמבר ואקדיש את כל חודש ספטמבר לפעילויות מיוחדות.
חשוב! לגבי המתנות בקמפיין:
- כאמור לגבי הספר/ אודיו אעדכן שוב בקרוב.
- לכל מי שהזמינה מתנות פיזיות כמו מחברות וכו׳ - כל המתנות נשלחו מזמן.
כמובן אם יש בעיה כלשהי עדכנו כדי שנוכל לטפל בהקדם.
- לכל מי שהזמינה בתמיכה גם כרטיס לאירוע ההשקה של הספר - אפשר לחכות כמובן לאירוע הרשמי,
או לממש את האפשרות להגיע ל״בוקר אפקטיב״ הקרוב שיתקיים ב-27/5. כל מה שצריך לעשות זה לשלוח מייל
ל-info@adimaorsiso.co.il עם הבקשה.
אשלח לכל מי שזה רלוונטי עבורה גם מייל ספציפי בעניין הזה.
חוץ מזה, לכל שאלה נוספת, אני כאן (:
עדכונים חדשים אחרי החג.
תודה שאתן כאן איתי והתמיכה שלכן לאורך הדרך!
adi@adimaorsiso.co.il
050-9548678 | 077-7784342